Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 333/12/8802	Košice I, 16.5.2013
EEČ : 2-63-139-2013

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 158 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	miesto narodenia: XXXXX
2.	XXXXX
	dátum narodenia: XXXXX
	trvalé bydlisko: XXXXX
3.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Peňažná suma určená na všeobecne prospešné účely: 166,00 € 
b.	Konkrétny adresát peňažnej sumy určenej na všeobecne prospešné účely: Občianskemu združeniu ArtEst- polyestetické vzdelávanie znevýhodnenej mládeže  
c.	Suma odovzdaná štátu na peňažnú pomoc obetiam trestnej činnosti: 83,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Odd.výkonu služby DI OR PZ XXXXX pod spisovou značkou ORP-163/DI-KE-2012.
v Košiciach dňa 22.3.2012 okolo 07,55 h viedol osobné motorové vozidlo Ford Sierra e. č. KE-786 CK po Národnej triede v smere od Kostolianskej ulice k Hlinkovej ulici, pri odbočovaní doľava na parkovisko v rozpore s ustanovením § 19 ods. 4 zákona č.8/2009 Z. z. o cestnej premávke v znení noviel nedal prednosť v jazde protiidúcemu osobnému motorovému vozidlu zn. Subaru Impreza e. č. KS-508 CU, ktoré viedla XXXXX, a ktoré narazilo do jeho motorového vozidla a následne bolo odrazené do zaparkovaného osobného motorového vozidla zn. Seat Cordoba e č. KE-192 CY a pri nehode vodička XXXXX utrpela podvrtnutie krčnej chrbtice, pomliaždenie hrudnej steny vpravo, pomliaždenie hlavy, pomliaždenie pravej ruky a pomliaždenie ľavého lakťa s dobou liečenia 10 až 14 dní,

Odôvodnenie: 

Uznesením policajta Okresného riaditeľstva PZ, Okresného dopravného inšpektorátu, oddelenia dopravných nehôd XXXXX sp. zn. ČVS:ORP-163/DI-KE-2012 zo dňa 4.6.2012 bolo začaté trestné stíhanie vo veci pre prečin ublíže-nia na zdraví podľa § 158 Trestného zákona.

Uznesením policajta Okresného riaditeľstva PZ, Okresného dopravného inšpektorátu, oddelenia dopravných nehôd XXXXX sp. zn. ČVS:ORP-163/DI-KE-2012 zo dňa 8.8.2012 bolo vznesené obvinenie Ing. arch. XXXXX-buďkovi pre prečin ublíženia na zdraví podľa § 158 Trestného zákona, ktorý mal spáchať tak, že v Košiciach dňa 22.3.2012 okolo 07,55 h viedol osobné motoro-vé vozidlo Ford Sierra e. č. KE-786 CK po Národnej triede v smere od Kosto-lianskej ulice k Hlinkovej ulici, pri odbočovaní doľava na parkovisko v rozpore s ustanovením § 19 ods. 4 zákona č.8/2009 Z. z. o cestnej premávke v znení no-viel nedal prednosť v jazde protiidúcemu osobnému motorovému vozidlu zn. Subaru Impreza e. č. KS-508 CU, ktoré viedla XXXXX, a ktoré narazi-lo do jeho motorového vozidla a následne bolo odrazené do zaparkovaného osobného motorového vozidla zn. Seat Cordoba e č. KE-192 CY a pri nehode vodička XXXXX utrpela podvrtnutie krčnej chrbtice, pomliaždenie hrudnej steny vpravo, pomliaždenie hlavy, pomliaždenie pravej ruky a po-mliaždenie ľavého lakťa s dobou liečenia 10 až 14 dní, majiteľom vozidla zn. Subaru Impreza e. č. KS-508 CU XXXXX a zn. Seat Cordoba e č. KE-192 CY XXXXX bola spôsobená škoda.

Po skončení skráteného vyšetrovania policajt predložil vyšetrovací spis s návrhom na uzatvorenie zmieru medzi obvineným a poškodenými.

Preskúmaním spisového materiálu po skončení skráteného vyšetrovania, vzhľadom k tomu, že ide o konanie o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov a s prihliadnutím na povahu a závažnosť spáchaného činu sú splnené podmienky na postup podľa § 220 ods. 1 Trestného poriadku a zastavenie trestného stíhania schválením zmieru medzi obvineným a poškodeným.

	Obvinený Ing. arch. XXXXX s postupom podľa § 220 ods. 1 Trestného poriadku súhlasil a vyhlásil, že spáchal skutok, za ktorý je stíhaný a nie sú pochybnosti o tom, že jeho vyhlásenie bolo vykonané slobodne, vážne a určito, nahradil spôsobenú škodu a zložil na účet prokuratúry primeranú pe-ňažnú určenú konkrétnemu adresátovi na všeobecne prospešné účely.
	
Obvinený Ing. arch. XXXXX nahradil poškodeným  spôsobenú škodu tým, že dopravnú nehodu zo dňa 22.3.2012 nahlásil dňa 4.4.2012 nahlásil ako poistnú udalosť poisťovni Groupama Garancia, a.s. a dňa 30.3.2013 na účet Krajskej prokuratúry v Košiciach peňažnú sumu na všeobecne prospešné účely vo výške 166,00 €, z ktorej 50% je určených na pomoc poškodeným trestnými činmi a 50% je určených Občianskemu združeniu ArtEst- polyestetické vzdelá-vanie znevýhodnenej mládeže.

Poškodení XXXXX, XXXXX a XXXXX taktiež s postupom podľa § 220 ods. 1 Trestného poriadku taktiež súhlasili a vyhlásili, aby spôsobená škoda im už bola resp. bude nahradená poisťovňou Groupama Garancia, a.s..

Obvinený Ing. arch. XXXXX a  poškodení XXXXX, XXXXX a XXXXX podpísali dňa 26.3.2013 za prítomnosti pro-bačného a mediačného úradníka Okresného súdu XXXXX I dohodu o zmieri.

	Vzhľadom na povahu a závažnosť spáchaného skutku, na mieru akou bol trestným činom dotknutý verejný záujem, na osobu obvineného, ktorý doposiaľ nebol súdne trestaný a nemá záznam v evidenčnej karte vodiča, súhlasy obvine-ného a poškodených na schválení zmieru, ako aj čiastkový podiel druhého účast-níka cestnej premávky na vzniku dopravnej nehody, lebo vodička osobného mo-torového vozidla zn. Subaru Impreza pred dopravnou nehodou premávala nedo-volenou rýchlosťou, som dospel k záveru, že zastavenie trestného stíhania schválením zmieru medzi obvineným a poškodeným je dostačujúce.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Slavomír Juhász
prokurátor